《郑烈妇》
明代·卢龙云

结发事君子，止愿同餔糜。丈夫志万里，一别几经时。

山川修以阻，会面安可知。妇姑相对守，菽水甘如饴。

多谢邻家妇，测我心所私。堪恨里中少，谓我心可移。

妾心谅匪石，一死安足辞。舍生以明志，千载令人悲。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。